Tisztelt Kollégák/Hallgatók!

A BME Természettudományi Kar Tudományos Diákköri Bizottsága fölhívja az érdeklődőket a 2025. évi Kari Tudományos Diákköri Konferencián való részvételre matematika, fizika, kognitív tudományok és innováció témakörben. Idén a következő fontos határidőkre kell figyelni:

1) 2025. szeptember 28. vasárnap (23:59): jelentkezés absztrakttal a [tdk.bme.hu](http://tdk.bme.hu/) honlapon,

2) 2025. november 2. vasárnap (23:59): a dolgozat feltöltése,

3) 2025. november 2. vasárnap (23:59): a témavezető bírálóra vonatkozó javaslatának elküldése a szekciófelelősnek,

4) 2025. november 16. vasárnap (23:59): a bírálatok beérkezése,

5) 2025. november 19. (szerda): TDK konferencia,

6) 2025. november 21. (péntek): kari eredményhirdetés.

További információk:

1) A konferencián csak az vehet részt, aki a konferencia időpontjában középiskolás, vagy BSc/BA vagy MSc/MA képzésben vesz részt, és még nem szerzett abszolutóriumot.

2) A dolgozat bírálóját a szekciófelelős kéri föl, nem feltétlenül a javaslattal egyezően.

3) A TDK nyelve magyar. A kari konferencia befogad angol nyelvű dolgozatot is, de aki ezt választja, és országos TDK tervei vannak, az a megírás előtt kezdeményezzen konzultációt az Országos Tudományos Diákköri Tanács megfelelő Szakmai Bizottságával, mert az OTDK-n csak indokolt esetben lehet eltérni a magyar nyelvtől.

4) OTDK legközelebb 2027. tavaszán lesz.

5) A kari TDK konferencia jelenléti lesz.

6) Minden egyéb részletre vonatkozó fölvilágosítás a szekciófelelősöktől ([tdk.bme.hu](http://tdk.bme.hu/) ) kapható.

A résztvevőknek jó munkát és sikeres szereplést kívánunk!

Üdvözlettel: Virosztek Attila, elnök

BME TTK Tudományos Diákköri Bizottság